ตลท.เตรียมชี้แจง หลังหุ้นร่วงเกือบ 5 %
ตลาดหลักทรัพย์แห่งประเทศไทย ตรียมแถลงข่าวหลังหุ้นร่วงลงกว่า 42.61 จุด หรือ 4.30 %
23 ก.ย. 2554

ตลาดหลักทรัพย์แห่งประเทศไทย ตรียมแถลงข่าวหลังหุ้นร่วงลงกว่า 42.61 จุด หรือ 4.30 % 
ฝ่ายสื่อสารองค์กร ตลาดหลักทรัพย์แห่งประเทศไทย แจ้งว่า เวลา 13.30 น. นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย เตรียมแถลงข่าวที่ห้องผู้สื่อข่าวตลาดหลักทรัพย์ถึงมาตรการต่างๆ หลังช่วงเช้าที่ผ่านมา ดัชนีหุ้นร่วงลงกว่า 42.61 จุด หรือ 4.30 % 
ทั้งนี้ จากวิกฤตแฮมเบอร์เกอร์ปี 2551 หุ้นไทยร่วงลงแรงตามต่างประเทศจนเกิดข้อตกลงระหว่างหน่วยงานที่เกี่ยวข้องกับตลาดเงินตลาดทุนตั้งแต่ ตลท. กระทรวงการคลัง ธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)ว่าหากระดับดัชนีลดลงสู่ระดับ 4-5 % จะมีออกหนังสือเตือนผู้ลงทุนให้ลงทุนอย่างระมัดระวัง ขณะที่หน่วยงานต่างๆ ก็เตรียมหารือมาตรการร่วมกันเพื่อหาวิธีรับวิกฤตดังกล่าว ซึ่งมาตรการดังกล่าวถือเป็นมาตรการหนึ่งที่รองรับก่อนที่จะใช้การสั่งพักการซื้อขายชั่วคราว (เซอร์กิจเบรกเกอร์) ที่ใช้เมื่อดัชนีร่วงถึง 10 %